	

                                          
Dviejų tikslinių transporto priemonių (autobusų) įsigijimo pagal projektą „Ugdymo prieinamumo didinimas atskirtį patiriantiems vaikams Kėdainių „Ryto“ ir Kėdainių Senamiesčio progimnazijose” techninės specifikacijos projektas
	Pirkimo I–II dalys

	Eil. Nr.
	Parametrai
	Techniniai reikalavimai transporto priemonei

	1.
	Autobusų kategorija
	M2 klasės arba M3 klasės, B grupės ne mažiau kaip 19+1 (vairuotojo) stacionarių sėdimų vietų , bet ne daugiau kaip 22 stacionarių sėdimų vietų įskaitant vairuotoją mokykliniai elektriniai autobusai


	2.
	Autobusų pagaminimas
	Autobusai nauji, neeksploatuoti. Pagaminti ne anksčiau kaip 2025 m. 

	3.
	Autobusų skaičius
	2 vnt.

	4.
	Degalų rūšis
	Elektra

	5.
	Variklio galia (kW)
	Variklio galia ne mažesnė nei 100 kW


	6.
	Pavarų dėžė
	Automatinio valdymo

	7.
	Variklis ir 
baterijos 


	Pilnai elektrinis variklis. Elektros energija autobuso varikliui tiekiama iš jame sumontuotos įkraunamos baterijos/baterijų. Pagrindinė traukos baterija (baterijos) ličio geležies fosfatų (LFP) arba ličio jonų (Li-Ion) arba titano oksidų (LTO) arba lygiavertės. Traukos baterijos (baterijų) talpa ne mažiau kaip 110 kWh. Turi būti sumontuota papildoma geležies fosforo jonų (arba lygiavertė) baterija (baterijos), kuri užtikrintų pakankamą elektros energijos tiekimą keleivių salono šildymui ir keleivių salono kondicionavimui. Autobusas turi turėti  įrengtą saulės fotovoltinį modulį, kurio dėka šviesos energija būtų paverčiama į elektros energiją ir  papildytų pagrindinę arba (ir) papildomą bateriją (baterijas)


	8.
	Energijos sąnaudos ir įkrovimo parametrai
	E-SORT testo bandymo metodu arba lygiaverčiu, SORT-2 arba lygiavečiu ciklu vienu akumuliatorių įkrovimu autobusas turi nuvažiuoti ne mažiau kaip 250 km. Regeneracija – stabdymo metu atsirandanti energija turi būti grąžinama į akumuliatorius. Krovimas – traukos baterijos turi priimti krovimą: vidutiniu būdu TYPE2 (MODE 3) arba lygiaverčiu standartu turi priimti krovimą ne mažiau, nei 10 kW; greituoju būdu CCS (MODE 4) arba lygiaverčiu standartu turi priimti krovimą ne mažiau kaip 50 kW

	9.
	Tachografas
	Privaloma

	10.
	Greičio ribotuvas
	Privaloma

	11.
	Autobuse esančios sistemos
	Stabdžių antiblokavimo sistema (ABS), ratų antipraslydimo sistema, elektroninė autobuso stabilumo sistema (tame tarpe ekstremalaus autobuso stabdymo ir stabdymo jėgos paskirstymo sistemos)

	12.
	Imobilizatorius
	Gamyklinis imobilizatorius

	13.
	Greitis
	Greičio ribotuvas

	14.
	Sėdimos vietos
	Ne mažiau kaip 19+1 (vairuotojo) stacionarių sėdimų vietų, bet ne daugiau kaip 22 sėdimų vietų. Keleivių salonas privalo būti pritaikytas transportuoti ne mažiau nei 2 žmones su negalia (įskaitant elektrinius) vežimėliuose, demontuojant minimalų sėdimų vietų skaičių. Demontuojamos sėdynės privalo būti su greito nuėmimo kojomis, kad vairuotojas pats, nenaudojant jokių įrankių, nepažeisdamas sėdynių konstrukcijos ar jos atskirų dalių, galėtų demontuoti (po to vėl sumontuoti) reikiamą sėdynių skaičių. Privalo būti visi reikalingi tvirtinimo elementai grindyse ir/ar sienose/lubose pritvirtinti vežimėlius ir keleivius.

	15.
	Sėdynės
	Autobusuose turi būti sumontuotos paminkštintos sėdynės. Atlošas su atrama galvai, atlošo padėtis reguliuojama. Vairuotojo sėdynė  reguliuojamo aukščio

	16.
	Pritaikymas asmenims su negalia
	Asmenys su negalia turi būti įkeliami/iškeliami naudojant vidinę mechaninę/elektrinę rampą arba keltuvą.

	17.
	Autobuso ilgis

	Ne daugiau kaip 7,7 m

	18.
	Autobuso keleivių salono ilgis
	Minimalus autobuso keleivių salono ilgis turi būti ne trumpesnis kaip 4500 mm (matuojama grindų lygyje, nuo galinių durų iki vairuotojo sėdynės pagrindo galinės dalies, lygiagrečiai išilginės centrinės ašies)

	19.
	Autobuso plotis (be veidrodėlių)
	Ne daugiau kaip 2,2 m

	20.
	Autobuso aukštis
	Ne daugiau kaip 3,0 m

	21.
	Didžiausia leistina masė, kg
	Ne daugiau kaip 7500 kg

	22.
	Autobuso spalva
	Geltona 

	23.
	Reikalavimai autobuso apipavidalinimui
	Autobuso apipavidalinimas turi atitikti Lietuvos Respublikos Vyriausybės 2012 m. vasario 29 d. Nr. 224 nutarimo „Dėl Lietuvos Respublikos Vyriausybės 2002 m. gruodžio 11 d. nutarimo Nr. 1950 „Dėl kelių eismo taisyklių patvirtinimo“ pakeitimo“ reikalavimus. Autobuso priekis ir galas turi būti pažymėti kvadratiniais šviesą atspindinčio geltono fono skiriamaisiais ženklais (vieno sluoksnio spausdinimo būdas) su raudonu apvadu ir juodu kelio ženklo „Vaikai“ simboliu. Kvadrato kraštinės ilgis – 300 mm, apvado plotis – 30 mm; (Kelių eismo taisyklės (2022-01-01 redakcija) patvirtintų Lietuvos Respublikos Vyriausybės 2002 m. gruodžio 11 d. nutarimu Nr. 1950 „Dėl Kelių eismo taisyklių patvirtinimo“, 4 priedas). 
Pastaba: turi būti naudojamos tik Europos Sąjungoje sertifikuotos, giluminiu atspindžiu pasižyminčios atšvaistinės medžiagos (ne mažiau kaip RA2 atspindžio klasė). Ant autobuso turi būti užklijuoti trys juodi užrašai „MOKYKLINIS“ (abu šonai ir priekinė autobuso dalis). Šonuose raidžių aukštis turi būti ne mažesnis kaip 200 mm, priekinio užrašo raidžių dydis derinamas su Perkančiąja organizacija. Autobuso kėbulo apačia turi būti apklijuota ne siauresne kaip 50 mm pločio šviesą atspindinčia juosta (priekis – balta, abu šonai – geltona, galas – raudona). Gale turi būti dvi raudonos ištisinės juostos. Viena juosta tvirtinama kėbulo apatinėje dalyje, kita – viršutinėje dalyje. Pastaba: turi būti naudojamos tik Europos Sąjungoje sertifikuotos, giluminiu atspindžiu pasižyminčios atšvaistinės medžiagos (ne mažiau kaip RA2 atspindžio klasė). Ženklai ir juostos turi būti daromi iš atšvaitinių, užrašai - iš neatšvaitinių lipnių medžiagų. Garantija nuo savaiminio nusiklijavimo – ne mažesnė kaip 3 metai. Priešais kiekvieną sėdynę arba ant autobuso sėdynės ar šalia jos matomoje vietoje turi būti informacinis ženklas „Užsisek saugos diržą“ (Kelių eismo taisyklių 2022-01-01 redakcija, patvirtintų Lietuvos Respublikos Vyriausybės 2002 m. gruodžio 11 d. nutarimu Nr. 1950 „Dėl Kelių eismo taisyklių patvirtinimo“, 4 priedas). Ženklas – juodos ir baltos spalvos, jo apskritimo skersmuo – 60 mm, balto apvado plotis – 3 mm. Po ženklu turi būti užrašas: „UŽSISEK SAUGOS DIRŽĄ“. Užrašas – didžiosios raidės, juodos spalvos raidės baltame fone. Gali būti viena ar dvi užrašo eilutės, užrašo ilgis/bendras užrašo ilgis – ne trumpesnis kaip 10 cm

	24.
	Papildomos įspėjamosios mirksinčios oranžinės šviesos
	Ant autobuso stogo keturiuose kampuose turi būti įrengtos papildomos įspėjamosios mirksinčios oranžinės šviesos, kurios automatiškai įsijungia (esant įjungtam varikliui) tik mokinių įlaipinimo/išlaipinimo metu atidarius bet kurias duris bei gali būti mechaniškai įjungiamos ir esant išjungtam varikliui. Jos turi mirkčioti paeiliui kairiame ir dešiniame autobuso šonuose (signalinės šviesos turi atitikti 2012 m. gegužės 31 d. Valstybinės kelių transporto inspekcijos prie Susisiekimo ministerijos viršininko įsakymą Nr. 2B-224 „Dėl Mokyklinių autobusų ženklinimo įspėjamosiomis mirksinčiomis oranžinėmis šviesomis reikalavimų aprašo patvirtinimo“ reikalavimus). patvirtinimo“ reikalavimus)

	25.
	Posūkio signalai
	Autobuso kėbulo viršutinėje dalyje turi būti sumontuoti papildomi (jeigu jų nėra gamyklinėje komplektacijoje) viršutiniai galo posūkio signalai. Atidarius bet kurias duris (esant įjungtam varikliui) privalomas visų posūkio signalų automatinis mirksėjimas (tame tarpe ir papildomų)

	26.
	Rūko žibintai
	Priekiniai ir galiniai rūko žibintai

	27.
	Atbulinės eigos signalas
	Akustinis atbulinės eigos signalas

	28.
	Radijo imtuvas 
	Integruotas radijo imtuvas FM – gamyklinis instaliavimas

	29.
	Audio Sistema

	Audio sistema su nemažiau kaip su 4 vnt. garsiakalbių keleivių salone. Ne mažiau kaip 10 USB jungčių keleiviams

	30.
	Centrinis durų užraktas
	Centrinis durų užraktas su distanciniu valdymu, leidžiantis vairuotojui užrakinti visas (vienu metu visas arba kiekvieną atskirai) autobuso salone esančias duris

	31.
	Autobuso komplektacija
	Autobusas privalo būti taip sukomplektuotas, kad jį būtų galima be papildomų priemonių eksploatuoti Lietuvos Respublikoje. Gesintuvas, avarinis ženklas, instrumentų komplektas, keltuvas, geltonos spalvos atšvaistinė vairuotojo liemenė, galinių ratų atrama, tinkanti siūlomam autobusui, pirmosios pagalbos rinkinys (vaistinėlė).

	32.
	Pristatymo terminas
	Prekių pristatymo terminas –  per 9 mėn. nuo sutarties įsigaliojimo dienos. Pristatymo data laikoma autobusų perdavimo-priėmimo akto pasirašymo data

	33.
	Saugos diržų tvirtinimo taškai ir saugos diržai
	Saugos diržų tvirtinimo taškai ir saugos diržai arba apsaugos sistemos kiekvienai sėdimai vietai, atitinkančios šios rūšies transporto priemonėms Lietuvoje galiojančius (autobuso pristatymo metu įsigaliojusius) saugaus eismo ar saugiam mokinių transportavimui keliamus  reikalavimus (Kelių eismo taisyklų 26 skyriaus reikalavimai). Diržai turi būti su automatine įtraukimo rite (atsegti diržai turi patys iki diržo sagties tvirtinimo įsitraukti į diržo ritę)

	34.
	Saugos oro pagalvė
	Priekinė saugos oro pagalvė vairuotojui

	35.
	Laikymosi turėklai
	Laikymosi turėklai prie keleivių išlaipinimo durų (abiejuose durų pusėse)

	36.
	Kondicionavimo sistema
	Vairuotojo ir keleivių skyrių kondicionavimo sistemos. Keleivių skyriaus kondicionierius montuojamas ant autobuso stogo arba salono viduje. Keleivių skyriaus kondicionavimo sistemos galia ne mažesnė kaip 5,0 kW. Atvėsinto oro išpūtimas keleivių skyriuje turi vykti ne mažiau kaip per 4 oro išpūtimo modulius. Vairuotojo skyriaus kondicionavimo sistema gamyklinė. Turi būti galimybė įjungti tik vairuotojo skyriaus kondicionierių

	37.
	Salono šildymas
	Privaloma

	38.
	Durys
	Bendras durų skaičius – ne mažiau kaip 3. Visos durys turi būti įstiklintos. Galinių durų stiklai turi būti apšildomi elektriniu tenu. Priekinės keleivių įlipimo durys turi turėti standų durų ribotuvą. Maksimalus ribojimo kampas 75 laipsniai. Vairuotojo skyriuje atidaromos šoninės durys abiejose pusėse; keleivių įlaipinimas per dešinės pusės vairuotojo skyriaus duris

	39.
	Veidrodžiai
	Elektra šildomi ir reguliuojami veidrodžiai

	40.
	Salono šoniniai langai
	Dvigubi salono šoniniai langai (stiklo paketai)

	41.
	Salonas
	Autobuso salone turi būti uždengtos visos technologinės ertmės.  . Keleivių salono pilna šonų bei lubų apdaila. Šonų bei lubų vidinės kėbulo matomos metalinės dalys turi būti padengtos audiniu, plastiku ar kita medžiaga. Medžiagų pasirinkimas apdailai neribojamas. Galinių durų apdaila neprivaloma. Salono apšvietimui turi būti panaudota LED arba lygiaverčio tipo elementai. Plaktukai avariniam išėjimui

	42.
	Padangos
	Vasarinės ir žieminės padangos (jeigu autobusas bus pristatomas su vasarinėmis padangomis, papildomai turi būti pateiktas vienas žieminių padangų komplektas. Jeigu autobusas bus pristatomas su žieminėmis padangomis, papildomai turi būti pateiktas vienas vasarinių padangų komplektas). M2 ir M3 kategorijos kelių transporto priemonių atveju padangos turi atitikti dviejų aukščiausių klasių padangoms taikomus išorinio riedėjimo triukšmo reikalavimus ir dviejų aukščiausių klasių padangoms taikomą riedėjimo varžos koeficientą (darantį įtaką energijos vartojimo efektyvumui), nustatytą Europos Parlamento ir Tarybos reglamente (ES) 2020/740 (231), kurį taip pat galima patikrinti Europos gaminių energijos vartojimo efektyvumo ženklinimo duomenų bazėje (EPREL)

	43.
	Dokumentai
	Tiekėjas kartu su pasiūlymu turi pateikti siūlomo autobuso katalogą (-us) (pateikiama skaitmeninė kopija). 
Tiekėjas iki Prekės pateikimo Perkančiajai organizacijai, turės pateikti Lietuvos transporto saugos administracijos konkursui siūlomos transporto priemonės Nacionalinio tipo patvirtinimo sertifikatą ir atitikties sertifikatą, paruoštą remiantis transporto priemonių ir sudėtinių transporto priemonių atitikties įvertinimo tvarka. 
Autobuso Registracijos liudijimas, privalomasis transporto valdytojų civilinės atsakomybės ir transporto priemonių (KASKO) draudimo liudijimas, galiojantis ne trumpiau kaip vieną mėnesį, tachografo ir greičio ribotuvo patikros dokumentai, autobuso naudojimo instrukcija (lietuvių kalba) turi būti pateikiami kartu su transporto priemone.

	44.
	Kiti reikalavimai
	Autobusas turi būti užregistruotas kaip mokyklinis autobusas VĮ ,,Regitra” administruojamame Transporto priemonių registre.
Visi autobuse įrengti priedai turi būti techniškai suderinti su pačiais autobuso gamintojo reikalavimais. Siūlomi  autobuso techninėje specifikacijoje nurodyti parametrai (jų reikšmės) negali būti dirbtinai padidinti (pvz. nurodomi autobusų gamintojų nerekomenduojami vartoti eksploataciniai režimai, vartojami techniniai parametrai). 
Perkančioji organizacija turi teisę paprašyti tiekėjo, kad jis pateiktų techninėse specifikacijose reikalaujamų autobuso kokybę patvirtinančių dokumentų/sertifikatų originalus.

	45.
	Pristatymo adresas
	J. Basanavičiaus g. 36, Kėdainiai




